स्वयंसेवकों की हत्या के विरोध में रैली कलेक्टर को ज्ञापन देने पर अड़े सदस्य
जनाधिकार समिति ने बुधवार को धरना प्रदर्शन कर रैली निकाली। कलेक्टर को ज्ञापन देने पहुंचें समिति सदस्य उस वक्त नाराज हो गए जब कलेक्टर की जगह एसडीएम ज्ञापन लेने पहुंचें। सदस्यों ने कलेक्टर को बुलाने की मांग को लेकर एसडीएम को लौटा दिया। अंत में कलेक्टर ने मौके पर पहुंचकर ज्ञापन लिया।
केरल में मार्क्सवादियों द्वारा की जा रही हिंसा के विरोध में बुधवार को जनाधिकार समिति के बैनर तले स्टेडियम मार्केट में धरना प्रदर्शन किया गया। सुबह 11 बजे सभा का आयोजन भी हुआ। इसके बाद सभी सदस्यों ने भारत माता की जय... नारे के साथ रैली निकाली। रैली कोर्ट चौराहे हाेती हुई कलेक्टोरेट पहुंची। समिति सदस्यों ने पूर्व में कलेक्टर बी. चंद्रशेखर से दोपहर 2 बजे का समय लिया हुआ था। लेकिन सदस्य 1.30 बजे ही कलेक्टोरेट पहुंच गए। ज्ञापन लेने के लिए एसडीएम सुनील झा पहुंचें तो सदस्यों ने उन्हें यह कहकर लौटा दिया कि हम तो कलेक्टर को ही ज्ञापन देंगे। इसपर एसडीएम ने कहा आप लोग धूप में खड़े है इसलिए मैं ज्ञापन लेने आया। समिति सदस्य कलेक्टर को ज्ञापन देने की बात पर ही अड़े रहे। इसके बाद एसडीएम लौट गए और कलेक्टर ने मौके पर पहुंचकर ज्ञापन लिया।
स्टेडियम मार्केट में समिति द्वारा धरना प्रदर्शन किया। सभा में डॉ. र|दीप निगम ने कहा संविधान निर्माता डॉ. भीमराव अंबेडकर के अनुसार मर्क्सवादी विचार घृणित विचारधारा है। जिसकी प्यास सिर्फ रक्त से बुझती है। मार्क्सवादी कम्युनिस्टों की हिंसा का कारण यह है कि यह असहिष्णु होने के कारण विपरीत विचारधारा के अस्तित्व को स्वीकार ही नहीं कर पाते है। यह अस्तित्व को स्वीकार नहीं करते और विरोधी की हत्या कर उसके खून से अपने वृक्ष को सींचते है। केरल में राष्ट्रीय स्वयंसेवकों की हत्याएं मुख्यमंत्री के संरक्षण में नियमित रूप से की जा रही है। हिंसक विचारधारा को केरल सहित भारत से उखाड़ फेंकने की आवश्यकता है। भालचंद्र तारे, भारतीय मजदूर संघ के जिलाध्यक्ष चंद्रशेखर शर्मा, भाजपा जिला महामंत्री प्रदीप उपाध्याय, रेलवे कर्मचारी परिषद के शिवलहरी शर्मा, जनाधिकार समिति के सह संयोजक महेंद्र गादिया ने भी अपने विचार व्यक्त किए। वीरेंद्र वांफगांवकर, गोपाल मजावदिया, राधावल्लभ खंडेलवाल आदि उपस्थित थे। आभार समिति संयोजक सुरेंद्र सुरेका ने माना।
केरल में स्वयंसेवकों की हत्या के विरोध में रैली निकालकर कलेक्टर को ज्ञापन देने जाते जनाधिकार समिति के पदाधिकारी।
hin_Deva hin_Deva hin_Deva hin_Deva hin_Deva